open-index/open-wikipedia-markdown huggingface dataset:
Pacific Palisades

**Pacific Palisades** er et nabolag i Westside i Los Angeles. Det ligger mellom Brentwood i øst, Malibu og Topanga i vest, Santa Monica i sørøst, Santa Monica-bukten i sørvest, og Santa Monica Mountains mot nord. Det har rundt  innbyggere. Befolkningssammensetningen er 88,6 % hvite, 5,5 % med asiatisk bakgrunn, 3,2 % med latinsk bakgrunn, 0,4 % svarte og 2,3 % andre. Den vanligste nasjonale opprinnelsen er engelsk og tysk.

Området er hovedsakelig et boligområde, med en blanding av store privatboliger, mindre (ofte eldre) hus, og leilighetskomplekser. Også Riviera Country Club ligger i Pacific Palisades.

I 1911 etablerte filmmakeren Thomas Harper Ince en filmpark for westernfilmer på dette området, kalt «Inceville» som var det første moderne filmstudioet. På det meste var det rundt 600 ansatte hos Ince. Et tiår senere kjøpte Sør-Californias seksjon av Methodist Episcopal Church og pastoren Charles H. Scott området, og i 1922 stiftet Scott Pacific Palisades, og ville utvikle et viderekommet religiøst-intellektuelt samfunn. De troende bodde enkelt, og i telt mens samfunnet ble bygget. I 1925 besto Palisades av rundt 100 husstander, og i en del ble gatene kalt opp etter metodistiske misjonærer. Teltene ble etter hver erstattet av hytter, senere bungalower, og til slutt av luksusboliger som idag.

I løpet av deres eksil fra det nasjonalsosialistiske Tyskland i 1930- og 1940-årene, slo mange tyske og østerrikske intellektuelle og kunstnere seg ned i Pacific Palisades, blant dem Thomas Mann (1550 San Remo Drive), Lion Feuchtwanger, Vicki Baum, Oskar Homolka og Emil Ludwig. Villa Aurora på Paseo Miramar, det spansk-koloniale hjemmet til Feuchtwanger og hans hustru Marta, ble samlingspunktet for dette miljøet, og ble kalt «Weimar ved sjøen».

I januar 2025 ble store deler av Pasific Palisades ødealgt av brann.

## Kjente beboere
Noen kjente personer som bor, eller har bodd, i Pacific Palisades:

* J.J. Abrams, TV-manusforfatter og produsent
* Ben Affleck og Jennifer Garner Skuespillere og produsenter
* Judd Apatow og Leslie Mann, produsent/regissør og skuespiller
* Dan Aykroyd, skuespiller og manusforfatter
* Mel Blanc, skuespiller, komiker
* Kobe Bryant, basketballspiller
* Chevy Chase, skuespiller og komiker (17 492 Camino de Yatasto)
* Charles Eames, arkitekt (North Chautauqua Boulevard)
* Lion Feuchtwanger, tysk forfatter
* Goldie Hawn og Kurt Russell, skuespillere (788 Amalfi Drive)
* Sugar Ray Leonard, bokser
* Thomas Mann, tysk forfatter (1550 San Remo Drive)
* Walter Matthau, skuespiller
* John Mayer, sanger
* Randy Newman, komponist og sanger
* Ronald og Nancy Reagan, skuespillere, politiker (1669 San Onofre Drive, fra 1955 til 1980)
* Rihanna, sanger
* Arnold Schwarzenegger, skuespiller og guvernør, og Maria Shriver, nyhetsjournalist (Evans Road, ved 14 209 Sunset Boulevard)
* Steven Spielberg, filmregissør (1515 Amalfi Drive, siden 1985) 
* Sylvester Stallone, skuespiller (1570 Amalfi Drive)
* Hilary Swank, skuespiller

## Referanser


## Eksterne lenker
* Pacific Palisades handelskammer
* Pacific Palisades Community Council 
* Pacific Palisades Historical Society
Nemacheilidae

se eget avsnitt

**Nemacheilidae** er en familie av karpefisker. De ble tidligere regnet som underfamilien Noemacheilinae i Cobitidae, men fra 1980-tallet ble de i stedet plassert som en underfamilie av Balitoridae, og navnet ble rettet til Nemacheilinae. Kottelat (2012) regner dem som en egen familie.

Kroppen er langstrakt og ofte nesten rund i tverrsnitt. Munnen er liten og sitter på undersiden av hodet. Rundt munnen er det som regel seks skjeggtråder, men *[[Lefua]]* har åtte. Øynene er små og sitter på oversiden av hodet. Skjellene er enten svært små, eller mangler helt. Det er ingen bevegelig pigg under øyet. De fleste artene er nattaktive og skjuler seg blant steiner og trestammer om dagen. Noen arter lever hele livet i underjordiske vannforekomster og har reduserte øyne og lite pigment.

Nemacheilidae er utbredt i store deler av Eurasia fra De britiske øyer i vest til Japan i øst og Java i sør. *[[Afronemacheilus]]* med to arter forekommer i Etiopia. Gruppen er mest mangfoldig i Sør- og Sørøst-Asia. Den største slekten er *[[Schistura]]* med over 200 arter. En annen artsrik slekt er *[[Triplophysa]]*, som har rundt 120 arter i de sentralasiatiske fjellene.

## Slekter

* *[[Aborichthys]]*
* *[[Acanthocobitis]]*
* *[[Afronemacheilus]]*
* *[[Barbatula]]*
* *[[Claea]]*
* *[[Draconectes narinosus|Draconectes]]*
* *[[Dzihunia]]*
* *[[Eidinemacheilus]]*
* *[[Eonemachilus]]*
* *[[Hedinichthys]]*
* *[[Heminoemacheilus]]*
* *[[Homatula]]*
* *[[Indoreonectes]]*
* *[[Indotriplophysa]]*
* *[[Iskandaria]]*
* *[[Labiatophysa]]*
* *[[Lefua]]*
* *[[Mesonoemacheilus]]*
* *[[Micronemacheilus cruciatus|Micronemacheilus]]*
* *[[Nemacheilus]]*
* *[[Nemachilichthys ruppelli|Nemachilichthys]]*
* *[[Neonoemacheilus]]*
* *[[Nun galilaeus|Nun]]*
* *[[Oreonectes]]*
* *[[Oxynoemacheilus]]*
* *[[Paracobitis]]*
* *[[Paranemachilus]]*
* *[[Paraschistura]]*
* *[[Petruichthys]]*
* *[[Physoschistura]]*
* *[[Protonemacheilus longipectoralis|Protonemacheilus]]*
* *[[Pteronemacheilus]]*
* *[[Qinghaichthys]]*
* *[[Sasanidus kermanshahensis|Sasanidus]]*
* *[[Schistura]]*
* *[[Sectoria]]*
* *[[Seminemacheilus]]*
* *[[Speonectes tiomanensis|Speonectes]]*
* *[[Sphaerophysa dianchiensis|Sphaerophysa]]*
* *[[Sundoreonectes]]*
* *[[Tarimichthys]]*
* *[[Traccatichthys]]*
* *[[Triplophysa]]*
* *[[Troglocobitis starostini|Troglocobitis]]*
* *[[Tuberoschistura]]*
* *[[Turcinoemacheilus]]*
* *[[Yunnanilus]]*

## Europeiske arter
Det er åtte eller ni arter i Europa:

* smerling (*Barbatula barbatula*) 
* *[[Barbatula quignardi]]*
* *[[Barbatula sturanyi]]*
* *[[Barbatula zetensis]]*
* *[[Oxynoemacheilus bureschi]]*
* *[[Oxynoemacheilus merga]]*
* *[[Oxynoemacheilus pindus]]*
* *[[Oxynoemacheilus theophilii]]*

Freyhof regner *Barbatula vardarensis* fra Vardar som egen art, men Kottelat (2012) mener at den er et synonym for *B. barbatula*.

## Referanser


## Litteratur
* 
* 
* 
* 

## Eksterne lenker
* 
*
Freeport

**Freeport** kan vise til:
*En by på Bahamas, se Freeport (Bahamas)
*En by i Illinois, se Freeport (Illinois)
*En by i New York, se Freeport (New York)
*En by i Pennsylvania, se Freeport (Pennsylvania)
*En by i Texas, se Freeport (Texas)
*Freeport gasskraftverk i Texas
Garden City

**Garden City** (engelsk for hageby) kan vise til:

* Hageby
* Planlagt by
* Økoby (eller bærekraftig by)

;Steder

*Garden City (Kansas), en by i Kansas
*Garden City (Michigan), en by i Michigan
*Garden City (New York), en by i New York
*Garden City (Sør-Carolina), en by i Sør-Carolina
Middletown

**Middletown** kan vise til:
*En by i Connecticut, se Middletown (Connecticut)
*Middletown (Delaware)
*En by i New York, se Middletown (New York)
*Middletown kraftverk i Connecticut
Mads-Kristoffer Kristoffersen

**Mads-Kristoffer Kristoffersen** (født 24. mai 1983) er en dansk fotballdommer som til daglig dømmer i Danmarks øverste divisjon Superligaen. I tillegg har han dømt flere internasjonale kamper både i regi av FIFA og UEFA.

Kristoffersen begynte å dømme profesjonell fotball i 2006/2007-sesongen i dansk 2. divisjon, før han i de tre påfølgende sesonger dømte kamper i dansk 1. divisjon. Han rykket opp til Superligaen i 2011 og debuterte med kampen mellom Lyngby BK og SønderjyskE den 24. juli 2011 (0–1).

Etter å ha dømt 22 kamper i Superligaen ble Kristoffersen utnevnt til FIFA-dommer i desember 2012, hvor han avløste Anders Hermansen, som gikk av som FIFA-dommer tidligere samme år.

## Referanser


## Eksterne lenker
* Dommerprofil hos Worldreferee.com 
* Dommerprofil hos Soccerway.com
* Dommerprofil hos Danskfodbold.com
Vest-Lofoten videregående skole

**Vest-Lofoten videregående skole** er en videregående skole i Vestvågøy i Lofoten. Skolen har ca 650 elever og har lokaler på kommunesenteret Leknes. Den tilbyr utdanningsprogrammene byggfag, elektro, helse og oppvekst, restaurant og matfag, naturbruk, idrettsfag og studiespesialiserende.
## Eksterne lenker
*
Liste over byer i New York

**Liste over byer i New York** er en oversikt over byene i den amerikanske delstaten New York.

## Liste over villages og cities

## Liste over towns

## Referanser


## Kilder
* United States Census Bureau, Annual Estimates of the Resident Population for Incorporated Places: April 1, 2010 to July 1, 2013. New York. Besøkt 27. august 2014
Baeckeoffe

**Baeckeoffe** eller **Baeckoffe** (elsassisk for bakerovn) er en gryterett fra Alsace, Frankrike, tilberedt i ovn. 

Ingrediensene består tradisjonelt av tre sorter kjøtt: storfe, lam og svin. Kjøttet blir sammen med forskjellige grønnsaker marinert i hvitvin over natten. Deretter blir den bakt i ovn i to til tre timer sammen med poteter, løk, krydder og etter valg, brennevin. Etter tradisjonen bakes retten i en oval leirterrin.

## Referanser


## Eksterne lenker
* 
* The spice house: oppskrift
China News Analysis

***China News Analysis*** var en nyhetsbulletin som analyserte kinesisk politisk og sosial utvikling. Nyhetsbrevet ble grunnlagt ved University of Hong Kong i 1953 av den ungarske fader Laszlo Ladany fra jesuittordenen, som var dets eneste redaktør fra 1953 til 1982. Ifølge Ladany var det samtidens «eneste engelskspeåklige *newsletter* om Kina basert på kinesiske kilder», publisert «i den hensikt å assistere alle som ønsket å følge med på begivenheter inne i Kina». 

Ladany ville ikke ta imot pengestøtte; alt måtte bære seg ved abonnementer. Slik mente han at man best sikret at analysene ikke ble influert av donorkrefters særlige interesseområder. 

Analysene var basert på sendinger i kinesisk radio og nyheter i den kinesiske kommunistiske presse som man kunne få tak i. Det var særlig viktig for ham å få tak i lokal- og regionalaviser; hovedavisene som *[[Renmin Ribao]]* var tilgjengelige for de fleste, men der ble det ikke foretatt sammenlignende analyser fra område til område. Ladany dannet så å si skole for det miljø av *Chinawatchers* som senere begynte å oppstå for alvor i første halvdel av 1960-årene.

Ladany har heller ikke opptatt av å videreformidle utenlandske aktørers og akademikeres vurderinger; hans CNA skulle bygge ene og alene på kinesiske kilder. Nyhetsanalysene ble raskt meget ettertraktede i diplomatiske kretser og i forskermiljøer, og var kjent for sin dype innsikt og objektivitet. Han er kanskje særlig kjent for å ha forutsett den ellers meget overraskende omveltningen som er blitt kjent som kulturrevolusjonen. Kinesiske ambassader utenlands skaffet seg også abonnenter, og leste CNA ikke bare som del av diplomatiet vanlige overvåkningsoppdrag, men vel så meget for at diplomatene selv skulle få en dypere og mindre ideologisk fargelagt oppfatning av utviklingstrender i hjemlandet. Det amerikanske forsvarsdepartement var også blant interessentene, og da CNA i 1979 bragte en analyse av det kinesiske forsvar i forbindelse med uroligheter ved den sino-vietnamesiske krig og spenningene mellom Kina og Sovjetunionen.

Det ble publisert ukentlig frem til 1979, og deretter annenhver uke. Etter at Ladany gikk av som redaktør, bar det et kort opphold frem til januar 1984, da nyhetsbrevet fortsatte under ent ny redaksjonsgruppe. Det flyttet til Taiwan i 1994, og fortsatt frem til desember 1998.

Simon Leys beskrev journalen som «compulsory reading for all those who wished to be informed of Chinese political developments—scholars, journalists, diplomats.» Dens verdi lå i at all informasjon og analyse bygget på kinesiske offisielle nyhetskilder.

## Litteratur
**China News Analysis* (1248 utgivelser under L.Ladany) – *China News Analysis* (1953-1998; Hong Kong til 1994, deretter Taipei) Ukentlig 1953-1978, Annenhver uke 1979-1984, to ggr månedlig 1985-1998. Red. Laszlo Ladany S.J. 1953-1982; Redaksjonskomite pp. Maurice Brosseau S.J., Dominique Tyl S.J., Michel Masson S.J., Yves Nalet S.J. 1983-1998. Utgivelse suspendert noen mndr 1983-1984.

## Referanser
Freden i Campo Formio

**Freden i Campo Formio** ble undertegnet 18. oktober 1797 (27 Vendémiaire, år VI) i  Italia av Napoleon Bonaparte og grev Philipp von Cobenzl som representanter for henholdsvis det revolusjonære Frankrike og Habsburgmonarkiet. 
## Stedet
Campo Formio, nå kalt Campoformido, er en landsby vest for Udine i den historiske Friuliregionen i nordøstlige del av det vi kjenner som Italia, midt mellom det østerrikske hovedkvarter i Udine og Bonapartes residens. Den franske hærføreren bodde i Villa Manin, herskapshuset til Ludovico Manin, den siste dogen i Venezia, nær Codroipo. 

Traktaten ble undertegnet i et gammelt hus på hovedtorget i landsbyen, eid av Bertrando Del Torre, en lokal kjøpmann.

## Innhold
Frankrike fikk De østerrikske Nederlandene, øyer i Middelhavet, blant de Korfu, områder i Italia, og i hemmelige tillegg, anerkjennelse av fransk annektering av land frem til Rhinen. Habsburgmonarkiet måtte i tillegg godta opprettelsen av flere franskvennlige republikker i Italia som Den cisalpinske republikk og Den liguriske republikken.

De hemmelige tilleggsartiklene i traktaten, som ble undertegnet av Napoleon Bonaparte og østerrikske utsendinger, var spesielt viktige for tysk historie. I artikkel 1 anerkjente keiser Frans II av Det tysk-romerske rike floden Rhinen mellom Basel og Nette-elven sør for Andernach som den Frankrikes østlige grense *(«... La rive gauche du Rhin depuis la frontière de la Suisse au dessous de Basle jusqu'au confluent de la Nette au dessus d'Andernach...»)*.

De endelige oppgjørene med Det hellige romerske rike av den tyske nasjonen var forbeholdt Rastatt-kongressen (9. desember 1797 til 23. april 1799), som imidlertid aldri ble fullført på grunn av utbruddet av den andre koalisjonskrigen.

Traktaten markerte den seierrike avslutningen på Napoleons felttog i Italia, den første koalisjonens sammenbrudd og slutten på den første fasen av de franske revolusjonskrigene. Med Østerrike beseiret hadde Frankrike kun Storbritannia igjen som motstander.

## Referanser


## Litteratur

* Knut Mykland *Cappelens verdenshistorie: Revolusjonstid-napoleonstid*, J.W.Cappelens Forlag Oslo 1985 ISBN 82-02-04941-5 (Ebok fra bokhylla.no)

## Eksterne lenker
* Freden i Campo Formio, utdrag av avtaleteksten (engelsk)
* Bakgrunnen for avtalen (engelsk)
* Byen Rijeka og Napoleons krigføring i 1796–1797 (engelsk)
Øyvind S. Bruland

**Øyvind Sverre Bruland** (født 14. desember 1952) er en norsk onkolog og professor i medisin, kjent for kreftmedisinen Alpharadin, nå Xofigo.

Han er sønn av dirigenten Sverre Bruland (1923–2013).  Etter å ha studert realfag ved NTH i Trondheim og ved Universitetet i Oslo, mottok han fra sistnevnte en cand.mag. i 1976, en cand.med. i 1979 og en dr.med. i 1989.  Han har vært professor i onkologi både i Tromsø og i Oslo, i tillegg til å være overlege på Radiumhospitalet.

Det var med doktorgradsstudenten (i kjemi)  Roy Hartvig Larsen (født 1962) at han i 1997 etablerte Algeta for å kommersialisere medisin de hadde utviklet for prostatakreft og brystkreft. I samarbeid med blant andre strålebiologen Jostein Dahle har Larsen og Bruland utviklet medisin mot lymfekreft som de forsøker kommersialisert i selskapet *Nordic Nanovector* (etablert 2009).  I 2010 etablerte de *Oncoinvent* som skal utvikle behandlinger for beinkreft, føflekk-kreft og kreft i bukspyttkjertelen.

Sammen med Roy Hartvig Larsen mottok Bruland UiOs innovasjonspris for 2013.

## Referanser


## Eksterne lenker
* http://www.bruland.info/
Norges Basketballforbund - Region Nord

**Norges Basketballforbund - Region Nord** (stiftet 22. november 2003) er den nordligste av fem regioner i Norges Basketballforbund, og består av tilsluttede klubber innen fylkene Nordland, Troms og Finnmark.

Regionen består blant annet av klubben Tromsø Storm, som de siste årene har én av de beste lagene i Norges øverste nivå i basketball, BLNO.

## Klubber
Regionen består av 7 klubber:

## Referanser


## Eksterne lenker
*
Norges Basketballforbund - Region Sør

**Norges Basketballforbund - Region Sør** (stiftet 19. mars 1994) er den sørligste av fem regioner i Norges Basketballforbund, og består av tilsluttede klubber fra Agder.

## Klubber
Regionen består av 7 klubber:

## Tabeller
### 1. divisjon 2017/18

### 1. divisjon 2021/22

## Referanser


## Eksterne lenker
*
Liste over Danmarks landbruksministre

**Liste over Danmarks landbruksministre**. Landbrugsministeriet ble opprettet i 1896 og innlemmet i Fødevareministeriet i 1996.

## Referanser


## Se også
*Liste over Danmarks matvareministre
Dagestad

**Dagestad** er et norsk gards- og slektsnavn. En opprinnelse til slektsnavnet er gården Dagestad på sørsiden av Vangsvatnet i Voss kommune.

Personer med Dagestad som etternavn:
*Magnus Dagestad (1865–1967), kunsthåndverker og treskjærer
*Sjur Dagestad (f. 1961), professor II i innovasjon

Andre betydninger:
*Dagestad Mekaniske verksted AS, Brumunddal
Yue Fei-tempelet

**Yue Fei-tempelet**, også omtalt som **Yuewangtempelet** (, pinyin: *Yuèwáng miào*) er et tempel bygd til Yue Feis ære. Han var en general av det sørlige Song-dynasti som kjempet mot det jursjenske Jin-dynastiet under Jin–Song-krigene, etter at Kinas hovedstad var blitt flyttet sør til Hangzhou. Tempelet ligger nær Vestsjøen i Hangzhou.

Tempelet ble bygd under Song-dynastiet til Yue Feis minne i 1221. Tempelområdet omdatter ikke bare det egentlige Yue Fei-tempelet, men også Lojalitetstempelet og  Yue Fei-mausoleet. Tempelet ble ombygd og gjenoppbygd en rekke ganger. Gravene og gravskulpturene er fra 1200-tallet, og er blitt omsorgsfullt restaurert.

## Galleri

File:Yuefeimu.jpg|
File:Yuefeijinianguan2.jpg|
File:Yuefeijinianguan.jpg|
File:Yue fei words.jpg|
File:Yue Fei temple 12.jpg|Statue av Yue Fei


## Referanser
Middelhavslekene

**Middelhavslekene** er en multisportskonkurranse for middelhavslandene. Mange idrettsgreiner inngår, med Olympiske leker som forbilde. Ideen til lekene hadde Muhammed Taher Pasha, da han ledet Egypts olympiske komité, i forbindelse med Sommer-OL 1948 i London.

De første Middelhavslekene ble avholdt i 1951 og de første ti lekene ble arrangert året før Olympiske sommerleker. Siden 1993 har Middelhavslekene blitt arrangert året etter de olympiske sommerlekene. Forslag om å inkludere kvinnekonkurranser ble lagt fram i 1959, men ble første gang gjennomført i 1967.

## Arrangementer

## Medaljefordeling
**Oppdatert per [[Middelhavslekene 2022]]*

;Fotnoter
*Serbia inkludert deltakelse i 2005 som Serbia og Montenegro
*(*) Jugoslavias deltakelser før 1992 og deltakelser i 1997 og 2001 som FR Jugoslavia
*(**) Den forente arabiske republikk (UAR) besto her av Egypt og Syria
*(***) Jordan ble invitert til lekene i 2001

## Referanser


## Eksterne lenker
* 
* International Mediterranean Games Committee
* Friidrettsresultater fra Middelhavslekene hos '''gbrathletics''' nettsted
* Dubrovnik, Mostar og Kotor søker sammen om lekene i 2021, fra den kroatiske avisen *Slobodna Dalmacija*
* Dubrovnik, Mostar og Kotor søker sammen om lekene i 2021, fra aviser i Bosnia-Herzegovia
* Mersin XVII Middelhavsleker
Norges Basketballforbund - Region Midt-Norge

**Norges Basketballforbund - Region Midt-Norge** (stiftet 26. juni 1978) arbeider for basketballidrettens utvikling i Midt-Norge, og består av klubber tilsluttet Norges Basketballforbund innen fylkene Møre og Romsdal, Nord-Trøndelag og Sør-Trøndelag.

## Klubber
Regionen består av 16 klubber:

## Referanser


## Eksterne lenker
*
Victor Segalen

**Victor Segalen** (født 14. januar 1878 i Brest i Frankrike, død 21. mai 1919 i Huelgoat i Bretagne) var en fransk skipslege, etnograf, arkeolog, forfatter, dikter, oppdager, kunstteoretiker, lingvist og litteraturkritiker. 

## Liv og virke
### Bakgrunn
Victor Segalen var sønn av Victor-Joseph Segalen (skriver i marinekommissariatet) og Ambroisine Lalance. Han fikk meget av sin tidlige utdannelse ved jesuittenes *collège* i Brest, *Notre-Dame-de-Bon-Secours*. Han tok sitt baccalauréat som 15-åring og fortsatte med studier i filosofi ved Brests *lycée*, og utmerket seg der. I 1895, begynte han ved vitenskapsfakultetet i Rennes. Han studerte senere skipsmedisin i Bordeaux. 

### Karriere som forsker
Han reiste rundt og bodde i Polynesia (1903–1905) og Kina (1908–1914 og 1917). 

Under sitt opphold på Marquesasøyene i 1903 kjøpte han Paul Gauguins siste skisser - han hadde dødd bare noen måneder tidligere og verkene ville ellers ha gått tapt.

I 1908 dro han til Kina hvor han behandlet ofre for pesten i Mandsjuria. I 1910 bestemte han seg for å flytte til Kina med sin kone og sønn. I 1914 foretok han en arkeologisk undersøkelse av gravmonumenter fra Han-dynastiet. Denne studien av kinesisk skulptur, *La Grande Statuaire chinoise*, ble ikke publisert før i 1972. 

Hans skjønnlitterære forfatterskap var preget av en avstandtagen til den eksotisisme som var utbredt i samtiden.

Han forulykket i en skog i Huelgoat i Frankrike.

I 1934 ble hans navn av den franske stat innskrevet på veggen i Panthéon på grunn av hans oppofrelser for fedrelandet under første verdenskrig.

Victor Segalen Bordeaux 2-universitetet for  medisin, litteratur og samfunnsvitenskap Bordeaux er oppkalt etter ham.

## Verker i utvalg
* *A dreuz an Arvor* (1899)
* *L'observation médicale chez les écrivains naturalistes* (tese, Bordeaux, 1901)
* *Les Immémoriaux* (under pseudonymet Max Anély) (1907)
* *Stèles* (prosadikt, 1912)
* *Peintures* (1916)
Posthumume publikasjoner:
* *Orphée-Roi* (1921)
* *[[René Leys]]* (1922)
* *Mission archéologique en Chine* (sammen med Gilbert de Voisins og Jean Lartigue) (1923–1924)
* *Équipée. De Pékin aux marches thibétaines* (1929)
* *Voyage au pays du réel* (1929)
* *Lettres de Chine* (1967)
* *[http://classiques.uqac.ca/classiques/segalen_victor/C18_chine_grande_statuaire/grande_statuaire.html  La Grande Statuaire chinoise] * (1972)
* *Journal des îles* (1978)
* *Essai sur l´exotisme* (1978)
* * Le Fils du ciel : chronique des jours souverains* (1985)

## Litteratur om Segalen

* Henry Bouillier: *Victor Segalen* (Mercure de France, 1961)
* Gilles Manceron: *Segalen*
* Charles Forsdick: *Victor Segalen and the Aesthetics of Diversity* (Oxford University Press, 2000)

## Referanser


## Eksterne lenker
* 
* Stèles 古今碑錄 (complete French text and online book of Chinese sources)
* Webside om Victor Segalen (fransk)
* Bibliografi
Liste over byer i Massachusetts

**Liste over byer i Massachusetts** er en oversikt over de byene i den amerikanske delstaten Massachusetts per 2020.

## Liste over byer

## Referanser


## Kilder
* United States Census Bureau, Annual Estimates of the Resident Population for Incorporated Places: April 1, 2010 to July 1, 2013. Massachusetts. Besøkt 28. august 2014
Niels Anker Kofoed

**Niels Anker Kofoed** (1929–2018) var en dansk gårdbruker og politiker (V). Han var Danmarks landbruksminister i tre regjeringer i 1970- og 1980-årene.

## Liv og virke
### Bakgrunn
Han ble født på Skovgård i Bodilsker på Bornholm som sønn av gårdbruker Poul Kofoed og Kathrine Anker. Han giftet seg i 1957 med Rita Hoegh Mortensen. Etter realskolen gikk han folkehøyskole og landbruksskole, og college i England. Han overtok gården Nordvang i Ibsker på Bornholm i 1957, og Knarregård i Ibsker i 1959. Han drev også maskinutleie.

### Politikken
Som 21-åring ble han formann for Venstres Ungdom på Bornholm, og satt som formann i Venstres Ungdom på landsplan 1957–1959. Han var medlem av sognerådet (kommunestyret) i Ibsker 1958–1970 og formann 1966–1970, deretter medlem av Bornholms amtsråd 1970–1973.

Kofoed var valgt til Folketinget fra Bornholms amtskrets 1968–1973 og 1975–1998, etter å ha blitt nominert fra Rønne og Aakirkeby kretser. Han var Venstres ordfører i landbruks- og fiskeripolitiske saker i flere omganger.

**Minister:** Han satt som landbruks- og fiskeriminister i Poul Hartlings regjering 1973–1975 og landbruksminister i Anker Jørgensens tredje regjering 1978–1979 og Poul Schlüters første regjering 1982–1986. I Hartling-regjeringen viste han seg som en sterk tilhenger av EF/EU, og førte vellykkede forhandlinger om tilpasninger i landbrukspolitikken.

Mellom 1975 og 1978 var han oppnevnt av Folketinget som medlem av Europaparlamentet, der han satt som formann i landbruksutvalget 1977–1978 og visepresident i den liberale gruppen (forløperen til ALDE). Etter at valgordningen ble endret, var Kofoed direktevalgt medlem av Europaparlamentet 1989–1999.

Kofoed ble utnevnt til kommandør av Dannebrogordenen i 1975.

## Referanser


## Eksterne lenker
*
Sprint-NM på skøyter junior 1986

**Sprint-NM på skøyter junior 1986** ble avholdt på Hamar stadion i Hamar 25. og 26. januar 1986.Teknisk arrangør var Hamar Idrettslag. 

Juniornorgesmestere i sprint ble Else Ragni Yttredal, Asker SK for damene. Frank Sverre Rognli, Harstad SK for herrer yngre junior og Roger Strøm, IF Fram for herrer eldre junior.

## Sammenlagt damer junior

## Sammenlagt herrer eldre junior

## Sammenlagt herrer yngre junior

## Kilder
* 
* 

## Eksterne lenker
*  
*
Sinquefield Cup 2013

Første utgave av Sinquefield Cup ble avholdt fra 9. til 15. september 2013 i St. Louis, Missouri, USA.
De fire stormesterne spilte klassisk sjakk med tidskontroll. Magnus Carlsen, Levon Aronjan, Hikaru Nakamura og Gata Kamsky møttes. Total prispenger var $170,000,
med $70,000 til vinner, $50,000 til andreplass, $30,000 til third plass og $20,000 til fjerdeplass.
Gjennomsnittlig FIDE rating for spillerne var 2797, som var høyest i sjakkhistorien i en turnering. Åpningsseremonien var 8. september 2013, og runde 1 startet den 9. september 2013 klokken 13:00 CDT (20:00 CEST).
Dette var siste turnering for Magnus Carlsen før VM-matchen mot Viswanathan Anand i Chennai, India.

:

## Referanser
Beinisvørð

**Beinisvørð** (470 moh.) ligger på øya Suðuroy, Færøyene i Sumbiar kommuna kommune. Det er den nest høyeste sjøklippen på Færøyene. Beinisvørð ligger nordvest for Færøyenes sydligste bygd, Sumba, sydvest for Lopra. Dikteren Poul F. Joensen fra Sumba nevner Beinisvørð i flere av sine dikt. Fjellet går vertikalt ned i havet på vestsiden, på østsiden er det dekket av gress og er en del av Sumba. Fra vestkysten ses Beinisvørð fra Hesturin mellom Sumba og Lopra, Lopranseiði ved Lopra og Eggjarnar ved Vágur. Før var Beinisvørð viktig for folk fra Sumba, som samlet fugleegg og fanget fugler som de kunne spise. I 1975 og 1976 var det to jordskred som endret fjellets utseende og ødela de fleste av fuglenes boplasser. Ved foten av Beinisvørð finnes flere stakker og skjær, blant annet Rivustakkar.

## Referanser


## Eksterne lenker
*
Mimi Frellsen

**Mimi (Marie) Frellsen** (født 1830 i Christiania, død 31. desember 1914 i Christiania) var en norsk fotograf.

Fra begynnelsen av 1860-årene gikk hun i lære i Olsen & Thomsens Photographiske Atelier,. Fra 17. mai 1865 overtok hun både platearkivet og atelieret i Nedre Slottsgate 21 fra fotografen Peter Marinus Thomsen.

Enten det nå gikk tregt med virksomheten eller Mimi Frellsen bare hadde ferdigheter hun ville dele med andre, så annonserte hun like over nyttår i 1866 etter elever som vil lære stråfletning etter den tyske metoden i fotoatelierets lokaler.

Fra ca. 1879 flyttet hun studioet sitt til Grensen 19. Mimi Frelsen spesialiserte seg etterhvert på å fotografere barn og dyr. I 1881 ble hun av Kirkedepartementet tildelt Cecilie Schous legat (i dag Enkedronning Josephines legat) på 300 kr, som bidrag til å anskaffe «et fuldstændigere Udstyr af sit fotografiske Atelier.»

På sine eldre dager var hun også bestyrer av en barnekrybbe (daghjem) på Grønland.

Frellsen slet mye med sykdom, og tilbrakte mye tid på sykehus. I en alder av 85 år døde hun etter en operasjon. Bisettelsen ble holdt i Krematoriet på Vestre gravlund 6. januar 1915.


File:Bldsa CDV02203 bak.jpg|Mimi Frellsens fotografstempel 1870-tallet
File:Bldsa CDV01168 bak.jpg|Mimi Frellsens fotografstempel 1870-tallet
File:Bldsa_CDV00199_bak.jpg|Mimi Frellsens fotografstempel 1880-tallet
File:Bldsa_CDV00453_bak.jpg|Mimi Frellsens fotografstempel 1880-1890-tallet


## Referanser


## Eksterne lenker
* 
* Mimi Frellsens fotografier hos Nasjonalbiblioteket
Bogotás flagg

**[[Bogotá]]s flagg** ble antatt som symbol for Colombias hovedstad 9. oktober 1952 gjennom dekret 555. Det er delt i to horisontale striper; den øverste er gul og den nederste rød. Den gule fargen representerer rettferdighet, dyd og godhjertahet, mens den røde symboliserer frihet, helse og nestekjærlighet. I midten av flagget er byvåpenet.

Flagget har proporsjonene 2:3. Når det brukes som banner, skal det være dobbelt så breit som langt, og som vimpel skal det være to og en halv ganger så langt som breit.

Flagget stammer fra El Florero de Llorente 20. juli 1810, som var en av de viktigste hendelsene under Colombias selvstendighetskamp, der patriotene hadde på seg et gult og rødt armbånd.

## Eksterne lenker
* Dekret 555 av 1952
* Bogotás symboler på byens offisielle nettsted
* Bogotás symboler hos Bogotás kultur-, rekreasjons- og idrettsdepartement
Sinquefield Cup

The **Sinquefield Cup** er en sjakkturnering i St. Louis, Missouri, USA, til minne om Rex Sinquefield og hans kone Jeanne, som grunnla *Chess Club and Scholastic Center of Saint Louis*.

## Vinnere

## Eksterne lenker
*
Svalgang

**Svalgang** eller **sval** betegner en overdekket gang eller utbygg på siden av et hus. Den kan være lukket, delvis åpen eller helt åpen og bygget i stavverk eller bindingsverk, delvis også i lafteverk. Vanligvis er trappen(e) lagt til svalgangen. Svalgangen på langsiden av et hus kan også tjene som korridor og adkomst til rom i begge etasjer.

Navnet antas å komme av norrønt *svalr*, kjølig, og en svalgang er ikke oppvarmet.

Svalganger finnes eller fantes rundt ytterveggene i mange stavkirker. De var lett fornybare konstruksjoner som hadde til formål å beskytte veggene mot klimapåkjenninger, men de kan også ha tjent som møtesteder eller «venterom» for kirkegjengere som møtte stengte dører. Svalgangene var av stavkonstruksjon, lukket eller med åpninger i form av dvergarkader, men fundamentert på sviller uavhengig av selve kirken. De forfalt raskt, mange ble dårlig vedlikeholdt, og de fleste forsvant derfor etter hvert. Stavkirkene i Borgund, Hopperstad, Heddal, Eidsborg, Fantoft og Gol har opprinnelige eller rekonstruerte svalganger. På Urnes stavkirke er svalgangen bevart foran vestfronten. På flere andre stavkirker er spor etter forsvunne svalganger synlige i form av tapphull etter sperrer i ytterveggenes staver eller tiler. 

Loftet var en tradisjonell bygning på norske gårder i middelalderen og mot moderne tid, og har ofte svalgang på tre eller fire sider i andre etasje, noen ganger også foran fasaden i første etasje.  

Svalgangshus var vanlig i Norge fra ca. 1600, som bolighus både på landet og i byene.

## Referanser


## Litteratur
* Ahlstrand, Jan Torsten.; *Arkitekturtermer*. Lund: Studentlitteratur, 1976, ISBN 91-44-02852-0

## Eksterne lenker
*
Port Lions

**Port Lions** (alutiiq: *Masiqsirraq*) er en by i Kodiak Island Borough, på øya Kodiak, i den amerikanske delstaten Alaska. Byen ligger i Settler Cove på nordvestsiden av øya, om lag 30 kilometer nordvest for Kodiak, og har  innbyggere, hvorav 63,2 prosent urinnbyggere (i 2000).

Byen ble grunnlagt i desember 1964 for å huse innbyggerne i Afgonak, som ble ødelagt av en tsunami som oppsto som følge av Langfredagsjordskjelvet i Alaska. Lions Club og den amerikanske regjeringen hjalp til med oppbyggingen av den nye byen.

Næringslivet i Port Lions består i hovedsak av fiske, prosessering av fisk og turisme. Inntil 1975 var der en hermetiseringsfabrikk, og frem til 1976 et sagbruk. Stanford-universitetet drifter en radiomottaker for å studere veldig lave frekvenser i Port Lions.

Nordøst for bebyggelsen ligger Port Lions lufthavn. Byen har ingen veiforbindelser ut, men det er fergeforbindelser til Homer, Ouzinkie på Spruce Island og Kodiak.

## Referanser


## Eksterne lenker
* The Native Village of Port Lions
Forenklet domsbehandling

**Forenklet domsbehandling** ble innført i norsk sivilprosess ved tvisteloven, og er en fremgangsmåte hvor saker med håpløse krav på den ene siden eller håpløse innsigelser på den andre blir avgjort i tingretten raskt og enkelt. Forenklet domsbehandling kan kun benyttes under saksforberedelsene, ikke under hovedforhandlingen.

Vilkåret for å benytte forenklet domsbehandling er at det er «klart at et krav som er fremmet, ikke for noen del kan gis medhold, eller det er klart at innsigelsene mot kravet i sin helhet er uholdbare». Avgjørelse etter forenklet domsbehandling skiller seg fra avvisning av saken, som finner sted hvis forutsetningene for rettssak ikke er til stede. Retten kan kun vurdere og benytte seg av forenklet domsbehandling når en av partene begjærer det.

Tvisteloven gir ikke mange regler om hvordan forenklet domsbehandling skal gjennomføres, men i lovens forarbeider fremgår det at motparten må få uttale seg «om begjæringen og sitt syn på saken». Mulighet for slik behandling må derfor forstås slik at den kun kan benyttes når kravet eller innsigelsene fremstår som klart uholdbare etter at den som vil rammes av avgjørelsen har fått uttale seg; en viktig side ved kontradiksjonsprinsippet og et krav til domstolsbehandlingen etter artikkel 6 i den europeiske menneskerettskonvensjon (EMK), men det er omtvistet om den forenklede domstolsbehandlingen oppfyller de kravene EMK stiller opp.

## Referanser
The Girl From Detroit City (album)

***The Girl From Detroit City*** er et samlealbum med Suzi Quatro som ble gitt ut i 2014. Albumet inneholder tre nye låter; blant annet en cover versjon av *[[Does Your Mother Know]]* der Quatro har fått med seg Andy Scott og selvfølgelig tittelsporet som ble gitt ut på singel den 29. september.

«The Girl From Detroit City» er skrevet av Mike Chapman og gitt ut på singel med Suzi Quatro i 2014. 

## Sporliste

**CD1:**

# «What A Way To Die»
# «Light Of Love»
# «Locked In Your Love»
# «Rolling Stone»
# «Can the Can»
# «Ain't Ya Something Honey»
# «48 Crash»
# «All Shook Up»
# «Glycerine Queen»
# «Daytona Demon»
# «Roman Fingers»
# «Devil Gate Drive»
# «In The Morning»
# «Too Big»
# «The Wild One» (Singel versjon)
# «Your Mamma Won't Like Me»
# «I Bit Off More Than I Could Chew»
# «You Can Make Me Want You»
# «Michael»
# «I May Be Too Young»
# «Half as Much as Me»
# «American Lady» (Alternative Version)

**CD2:**

# «Tear Me Apart»
# «If You Can't Give Me Love»
# «Suicide»
# «The Race Is On»
# «Stumblin' In» (with Chris Norman)    
# «I've Never Been In Love»
# «Mind Demons»
# «She's in Love with You»
# «Hollywood»
# «Mama's Boy»
# «Love Hurts»
# «Rock Hard»
# «Lonely Is The Hardest»
# «Ego In The Night»
# «Lipstick»
# «Glad All Over»
# «Heart of Stone»
# «Main Attraction»
# «Two Miles Out Of Georgia»
# «Can I Be Your Girl»
# «Good Girl (Looking For A Bad Time)»
# «Wild Thing» (with Reg Presley)

**CD3:**

# «I Got The Sun In The Morning»
# «Moonshine Lullaby»
# «If You Can't Give Me Love» (Piano Version)
# «Baby You're A Star»
# «Kiss Me Goodbye»
# «Back To The Drive»
# «I'll Walk Through the Fire with You»
# «No Choice»
# «I Don't Do Gentle»
# «Fifteen Minutes Of Fame»
# «Whatever Love Is»
# «Strict Machine»
# «Breaking Dishes»
# «A Girl Like Me»
# «Singing with Angels»
# «Does Your Mama Know» (with Andy Scott)
# «The Cost Of Living»
# «Girl From Detroit City»

**CD4:**

# «Curly Hair For Sale»
# «Sugar Flash Rapper»
# «Ain't Got No Home»
# «Sweet Nothin's»
# «Wild In The Night»
# «Don't Let Me Be Misunderstood»
# «What Goes Around» (Demo Version)
# «Love And War»
# «Walking Through The Changes»
# «Warm Leatherette»
# «Intimate Strangers»
# «And So To Bed»
# «Sometimes Love Is Letting Go»
# «Flying To My Destiny»
# «Free The Butterfly»
# «Ambition»
# «If There Ever Was A Reason»
# «Desperado» (with Jeff Beck)
# «Dancing In The Wind»
# «No Choice» (Demo Version)

## Referanser
Fraværsdom

**Fraværsdom**, tidligere kalt **uteblivelsesdom**, er en dom avsagt i en rettssak hvor den saksøkte er fraværende, f.eks. ved manglende skriftlig tilsvar på stevningen eller manglende oppmøte i rettsmøte. Fraværsdom kan ikke avsies ved saksøkers fravær: resultatet blir da avvisning av saken.

For at fraværsdom kan avsies, må saksøker begjære det. I tillegg må saksøker kunne «gis medhold fullt ut eller i det vesentlige». Retten må altså gi en dom i saksøkers favør, bygget på saksøkers påstand, men ikke nødvendigvis 100 % i tråd med den. Blant annet er retten begrenset fra å dømme i strid med ufravikelige regler eller påstander som er «åpenbart uriktig». I tillegg kan ikke retten i saker hvor saksøker ikke har fri rådighet avsi dom uten selvstendig vurdere kravet, blant annet i saker om samvær med barn.

Retten til å kreve fraværsdom er et tydelig utslag av disposisjonsprinsippet i norsk rett, ettersom dommen kun bygger på saksøkers disposisjoner. Det kan også sees på som et virkemiddel for å få saksøkte i dialog. Disposisjonsprinsippet og perspektivet om dialog kan i slike tilfeller sies å veie tyngre enn prinsippet om materielt (innholdsmessig) riktige dommer.

## Referanser
Sax Rohmer

**Sax Rohmer**, egentlig **Arthur Henry Sarsfield Ward** (født 15. februar 1883 i Birmingham, død 1. juni 1959 i White Plains i New York) var en engelsk forfatter. Han er mest kjent for sine fortellinger om superskurken Fu Manchu.

Han ble født av irske innvandrerforeldre fra arbeiderklassen. Hans opprinnelige navn var **Arthur Henry Ward**; han la senere til navnet Sarsfield fordi hans mor hevdet at de var i slekt med 1600-tallsgeneralen Patrick Sarsfield. Etter skolegangen hadde han forskjellige jobber innen han påbegynte sin forfatterkarriere under pseudonymet Sax Rohmer. Hans første publiserte verk var «The Mysterious Mummy» i *[[Pearson's Weekly]]* i 1903. Han skrev varietésketsjer og føljetonger for tidskrifter.

Stor framgang fikk han med *The Mystery of Dr. Fu Manchu* (også publisert som *The Insidious Dr. Fu Manchu*, 1913) om den kinesiske superskurken Fu Manchu, den store gule fare som truer vesterlandet og den hvite rase. Boken fikk to oppfølgere på 1910-tallet og ytterligere flere fra 1931. Rohmer skrev også detektivhustorier med helter som Gaston Max, Paul Harley, Red Kerry og Morris Klaw, samt overnaturlige og okkulte fortellinger. Han var på 1920- og 30-tallet en av de mest populære og best betalte engelskspråklige forfattere, men tapte meget på dårlige forretninger og pengespill.

Rohmer var gift fra 1909 med Rose Elizabeth Knox. Etter andre verdenskrig flyttet paret til New York. På 1950-tallet skrev han også en rekke bøker om den kvinnelige skurken Sumuru, som likt Fu Manchu ble portrettert på film flere ganger.

## Verker i utvalg
* *Pause!.* 1910
* *The Sins of Séverac Bablon.* 1912
* *The Mystery of Dr. Fu-Manchu.* 1913
* *The Yellow Claw.* 1915
* *The Devil Doctor.* 1916
* *The Si-Fan Mysteries.* 1917
* *Tales of Secret Egypt.* 1918
* *Dope.* 1919
* *The Golden Scorpion.* 1919
* *The Dream Detective.* 1920
* *Tales of Chinatown.* 1922
* *Yellow Shadows.* 1925
* *The Book of Fu-Manchu.* 1929
* *The Daughter of Fu-Manchu.* 1931
* *Fu-Manchu’s Bride.* 1933
* *The Drums of Fu-Manchu.* 1939
* *The Shadow of Fu-Manchu.* 1948
* *Re-enter Fu-Manchu.* 1957

## Referanser


## Litteratur
* Cay Van Ash, Elizabeth Sax Rohmer: *Master of Villainy.* Stacey, London 1972, ISBN 0-85468-299-6 (Biografi).
* Bradford M. Day: *Sax Rohmer: a bibliography.* Science-Fiction & Fantasy Publications, Denver 1963.

## Eksterne lenker
* 
* 
* 
*  Verk av Sax Rohmer på Prosjekt Gutenberg
Sumuru

:***Sumuru''' kan også sikte til en oldtidsby i Syria, også kale [[Zemar]].''
***Sumuru**' er en kvinnelig superskurk skapt av Sax Rohmer, forfatteren av den mer kjente *[[Fu Manchu]]*-skikkelsen. Hun anfører en hemmelig organisasjon ved navn *Te Order of Our Lady*.

## Radio
Etter Annen verdenskrig ble Rohmer bedt av BBC om å lage en hørespillserie. Ettersom *Fu Manchu* var blitt en kontroversiell skikkelse, brukte Rohmer det samme grunnleggende opplegget, men med en kvinnelig mesterskurk ved navnet *Sumuru*.  Serien *Shadow of Sumuru* ble kringkastet årene 1945-1946 på BBC Light Programme i åtte halvtimeslange episoder med Anna Burden og Robert Beatty i hovedrollene.

## Romaner
I 1950 publiserte Rohmer radiohørespillene som roman: *The Sins of Sumuru*. Det amerikanske paperbackforlaget Fawcett Gold Medal utgav den under navnet *Nude in Mink*.  Da boken kom ut i nytt opplag bad forleggeren om en bokserie, som kom ut under forskjellige navn i Storbritannia og USA.

**Nude in Mink*/*The Sins of Sumuru* (1950)
**Sumuru*/*Slaves of Sumuru* (1951)
**The Fire Goddess*/*Virgin in Flames* (1952)
**Return of Sumuru*/*Sand and Satin* (1954)
**Sinister Madonna* (1956)
**The Sumuru Omnibus* (2011) compiled by John Robert Colombo 

Anthony Boucher beskrev boken fra 1954 som «melodrama almost as entertainingly Perelmanesque as the exploits of the evil Doctor.» Senere skrøt han av *Sinister Madonna* som «outrageously enjoyable,» og «critically indefensible, but my God, such fun . . . !»

## Filmer
*Harry Alan Towers, som hadde regissert en *Fu Manchu*-filmserie på 1960-tallet med Christopher Lee, laget to Sumuru-filmer med Shirley Eaton som Sumuru.
**[[The Million Eyes of Sumuru]]* (1967) (Shirley Eaton, regissert av Lindsay Shonteff)
**[[The Girl from Rio]]* (1969) (Shirly Eaton, regissert av Jess Franco)
**[[Sumuru (2003)|Sumuru]]* (2003) (Alexandra Kamp, regissert av Darrell Roodt)

## Referanser


## Eksterne lenker
* The Page of Sumuru https://web.archive.org/web/20101229224019/http://www.njedge.net/~knapp/sumuru.htm
* Book reviews https://web.archive.org/web/20131001031650/http://community-2.webtv.net/BaronHermes/sumuru/index.html
Ole Rynning

**Ole Rynning** (født 4. april 1809 i Ringsaker i Hedmark, død 1838 i Beaver Creek, Illinois, USA) var en norsk utvandringspioner og forfatter. 

Han ga ut boken *Sandfærdig Beretning om Amerika til Oplysning og Nytte for Bonde og Menigmand. Forfattet af en Norsk, som kom derover i Juni Maaned 1837* i 1838, den fikk stor betydning for norsk utvandring. I boken skildrer han også den første utvandringsekspedisjonen med båten «Restauration».

Rynning var sønn av presten Jens Rynning og  morbror til presten og skolegrunnleggeren Bernt Julius Muus.

## Referanser
Three Floyds Brewing

**Three Floyds Brewing** er et amerikansk bryggeri som holder til i byen Munster i delstaten Indiana. Bryggeriet ble startet i 1996 av brødrene Nick og Simon Floyd, samt deres far Mike Floyd. Bryggeriet holdt i starten til i byen Hammond, men flyttet til Munster i 2000. I 2005 åpnet bryggeriet en pub i lokalet ved siden av bryggeriet.

Three Floyds er av nettstedet Ratebeer rangert som et av verdens beste bryggerier, og har flere år vært rangert som det aller beste. I 2013 ble det rangert som det nest beste bryggeriet i verden.

## Dark Lord

Dark Lord er den mest ettersøkte ølen brygget av Three Floyds. Det er en *russian imperial stout* med høyt alkoholinnhold. Den selges hos bryggeriet kun en dag i året &ndash; «Dark Lord Day» er den siste lørdagen i april. Bryggeriet begynte med forhåndssalg av billetter til dagen i 2011, etter at rundt 10&nbsp;000 personer hadde møtt opp for å få tak i ølen i 2010.

Ølen er per august 2014 rangert som nummer 11 på Ratebeers liste over de 50 beste ølene i verden.

## Øl

## Referanser


## Eksterne lenker
* 
*
Munster (Indiana)

**Munster** er en by som ligger i Lake County i delstaten Indiana. Byen er en del av storbyregionen Chicago, og ligger 48 kilometer sørøst for Chicago Loop, det sentrale området i Chicago.

Ifølge folketellingen i 2010 bodde det 23&nbsp;306 personer i Munster.

Håndverksbryggeriet Three Floyds Brewing holder til i Munster.

## Referanser


## Eksterne lenker
*
The Girl From Detroit City

***Rock Hard*** kan sikte til:

* *[[The Girl From Detroit City (album)]]*, et album med Suzi Quatro fra 2014
* *[[The Girl From Detroit City (singel)]]*, en singel med Suzi Quatro fra 2014
Disposisjonsprinsippet

**Disposisjonsprinsippet** er et rettsprinsipp i norsk sivilprosess som viser til partenes rett til å disponere rettskravet og måten det presenteres på i en rettssak. Prinsippet gjelder for alle saker hvor partene har fri rådighet, såkalte *dispositive* saker. Prinsippet er nedfelt flere steder i tvisteloven av 2005, blant annet i lovens § 11-2 første ledd som bestemmer at retten kun kan avgjøre de kravene som partene har reist i saken, og videre at avgjørelsen må «ligge innenfor rammen av de påstander partene har nedlagt, og retten kan bare bygge på de påstandsgrunnlag som er påberopt». 

Prinsippet begrunnes i partenes frie rådighet over saken kravet gjelder utenom rettsvesenet (blant annet kunne partene ha inngått en avtale i stedet for å gi til sak). Dette gjør også at prinsippet ikke kan komme til anvendelse på saker hvor partene ikke har fri rådighet over kravet, slik som i skilsmisse-saker, samvær med barn osv. Tvisteloven § 11-4 nevnes spesielt saker om personstatus, barnelovssaker og saker om tvangsvedtak i helse- og sosialsektoren som saker med begrenset rådighet, men dette er ikke uttømmende. Her må retten på selvstendig grunnlag sørge for at de nødvendige rettslige vilkår er oppfylt selv om partene ikke har begjært det, og at alle nødvendige, relevante opplysninger er innhentet.

## Referanser
Atom Heart Mother (sang)

**«Atom Heart Mother»** er en seks-delt suite som ble utgitt første gang på Pink Floyds LP med samme navn fra 1970. På den originale vinylutgaven fra 1970 opptar det 23:43 lange verket en hel plateside og er bandets lengste sammenhengende spor. Den er komponert av alle gruppens fire medlemmer, sammen med Ron Geesin. Den er (sammen med «The Trial» fra *[[The Wall]]*) en av kun to Pink Floyd-sanger fra før 1987 som er kreditert til en person utenfor bandet. 

Komposisjonen er delt opp i seks deler, men vinylutgaven og de fleste CD-utgivelsene deler ikke suiten i enkeltspor, så det er ingen entydig enighet om at titler og seksjoner er delt opp som forsøksvis angitt under.
# Father's Shout (0:00–2:54)
# Breast Milky (2:55–5:26)
# Mother Fore (5:27–10:12)
# Funky Dung (10:13–15:29)
# Mind Your Throats Please (15:30–19:13)
# Remergence (19:14–23:43)

Filmregissøren Stanley Kubrick ønsket å bruke sporet i filmen *[[A Clockwork Orange]]*, men fikk ikke tillatelse av bandet.

## Besetning
;Pink Floyd
*David Gilmour: gitar, slidegitar
*Roger Waters: bassgitar
*Richard Wright: keyboard, hammondorgel
*Nick Mason: slagverk
;Andre
*Ron Geesin: Orkesterledelse og med-komponist

## Referanser og noter


## Eksterne lenker
*